Izvor: Tanjug/Sava Radovanović

Predsednik žirija za dodelu NIN-ove nagrade za roman godine, dramatrug i pisac Božo Koprivica izjavio je da je Beograd na izborima za odbornike Skupštine grada 4. marta dužan da pruži otpor aktuelnoj vlasti i predsedniku Srbije Aleksandru Vučiću.

"Beograd je dužan da pruži otpor toj pošasti", rekao je Koprivica na konferenciji za novinare na kojoj je saopšteno da je NIN-ovu nagradu za roman godine dobio Dejan Atanacković.

"Svakosatno klepetalo Aleksandar Vučić zna da kmezi, koji nikada ništa nije znao da radi", rekao je Koprivica i dodao da se Vučić "jedino dobro oseća među papagajima", kao što su Siniša Mali i Aleksandar Vulin.

Koprivica je rekao da je to zaboravio da kaže kada je govorio o knjizi "Gorgone" Mire Otašević koja govori o fašizmu i poziva na otpor, navodeći da je on bio za tu knjigu.

On je podsetio na Brehtove reči: "Ako se boriš možeš da izgubiš, a ako se ne boriš već si izgubio".

U najužem izboru na NIN-ovu nagradu osim Atanackovićevog romana "Luzitanija" i dela Mire Otašević, bili su romani "Srodnici" Jovice Aćina, "Danas je sreda" Davida Albaharija i "Srebrna magla pada" Srđana Srdića.

Pogledajte prilog N1: